Vilniaus rajono savivaldybės TARYBa

SPRENDIMAS

DĖL DAUGIABUČIŲ NAMŲ ŠILDYMO SISTEMŲ PRIEŽIŪROS (EKSPLOATAVIMO) MAKSIMALIŲ TARIFŲ NUSTATYMO

2023 m. balandžio 13 d. Nr. T3-116

Vilnius

Vadovaudamasi Lietuvos Respublikos vietos savivaldos įstatymo 16 str. 2 d. 37 p., 18 str. 1 d., Lietuvos Respublikos šilumos ūkio įstatymo 32 str. 7 d. 4 p., Pastato šildymo ir karšto vandens sistemos priežiūros tvarkos aprašo, patvirtinto Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“, 29 p., Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 patvirtinta Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, Vilniaus rajono savivaldybės taryba
n u s p r e n d ž i a:

1. Nustatyti nuo 2023-2024 metų šildymo sezono pradžios trejų metų laikotarpiui daugiabučių namų šildymo sistemų ir šilumos punkto priežiūros (eksploatavimo) maksimalius tarifus (be PVM) (pridedama).

2. Pripažinti netekusiu galios Vilniaus rajono savivaldybės tarybos 2018 m. liepos 27 d. sprendimą Nr. T3-243 „Dėl daugiabučių namų šildymo sistemų priežiūros (eksploatavimo) maksimalių tarifų nustatymo“.

3. Skelbti šį sprendimą Teisės aktų registre ir Vilniaus rajono savivaldybės tinklalapyje.

Savivaldybės merė	Marija Rekst